Cesarhanmun/geonobi-data huggingface dataset:
地名: 和順 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 和順 (全羅道, 縣（監）)
年: 1664.0

○流宋之濂于濟州。 之濂爲和順縣監時, 羅州人羅襖殺其婢夫于和順地。 之濂以推官, 按其獄, 曲護羅襖, 不欲成獄。 方伯以狀聞, 上下之濂于禁府訊之, 之濂辭服。 禁府初配海南, 上特命流之旌義縣。

○朔日己未/流宋之濂于濟州
              旌義縣。 之濂爲和順縣監時, 羅州人羅換, 殺其婢夫, 之濂以推官按其獄, 文案中年月, 有用意塗改處, 方伯啓聞, 請罪, 禁府以私護死囚照律, 流三千里。 初配海南, 上特命改配旌義縣。
地名: 和順 (全羅道, 縣（監）)
年: 1669.0

○甲辰/上御養心閤召對, 講《心經》畢, 左相許積以安興設倉之事, 發三不便, 且曰: "恐設倉之後, 敗船愈多也。" 上曰: "何故?" 積曰: "考出各年敗船, 則敗於奉上者多, 敗於安興者少。 蓋國綱解弛, 不早發船, 來至京江時, 每値潦水, 不能制船而致敗也。 今若捧留新倉, 又移載而來, 則必致節晩, 京江之敗, 將必多矣。
                【奉上江在通津京江指奉上。】
              請以問于兵判及領相。" 時烈曰: "臣問于鄭太和, 則以爲不可。" 上又問掘浦便否於閔鼎重, 猶豫未決。 時烈曰: "二者可否之際, 徒見人命之渰死而已。" 上曰: "試之一年見其利害, 敗船猶前, 方可掘浦也。" 執義金澄啓曰: "頃者和順人徐得生等, 呈狀于本府曰: ‘以世世良役之人, 族屬之屬於正兵新選等役者甚多。 而監司閔點, 偏聽其連家人李光胤、洪愼之囑, 押致忠立等於營下杖殺之, 竝其族屬, 推給於光胤等, 而名屬軍案者十五人, 至於啓聞頉下云云, 移文詳査於本縣。 則得生等自其五代祖鶴年以下。 連三代良役, 正法典所謂: ‘連二代良役, 勿許還賤。’ 者也。 事在已去壬辰之前, 則又過法典所謂: ‘稱以祖上奴婢爭訟, 而六十年前, 非當身現存者, 勿許聽理。’ 者也。 忠立等之死於杖下, 亦旣明白, 點身爲方伯, 不思委寄之意, 不有連二代之法, 不許六十年之限, 威脅良民, 勒作私賤, 已極無據, 枉法專殺, 尤爲可駭。 請拿問定罪。 光胤等冒法請托之罪, 令本道監司, 依律科罪, 鶴年子孫, 一一移屬良籍。" 上曰: "實有此事, 則誠極可駭。 而但方伯之事, 使守令査覈, 事體不當。 令本道監司, 詳査啓聞後處之。" 又啓: "具文治加資, 因大臣陳達, 仍授文治, 旣遞西閫, 而仍授其資, 正所謂皮之不存, 毛將焉傅。 請命還收。" 上曰: "予之初從改正者以此, 而大臣之意亦好, 故仍存其資矣。" 大臣卽時烈也。 累啓不從。 又論承旨鄭繼冑入侍瞌睡之失, 請推, 上從之。 繼冑闒庸, 不合承宣之任, 而又以不敬被彈。 未久辭遞。

○甲辰/上御養心閤召對, 參贊官李敏迪進講《心經》。 講畢, 左議政許積曰: "安興設倉事, 退而思之, 多有難行者。 故與戶曹判書閔鼎重, 同爲入侍矣。" 引不便之意, 論難之曰: "考出各年敗船, 則敗於奉上津者多, 敗於安興者少。 蓋國綱解弛, 不早發船, 來到京江時, 以潦水不能制船而致敗。 今若捧留新倉, 又移載而來, 則必致節晩, 京江之敗, 將必多矣。 請問於兵判及領相而處之。" 判中樞宋時烈曰: "臣問於領議政鄭太和, 則其意難之矣。 臣之所達, 爲隱人命之渰死也。 設令失百斛米, 救得一人之死, 則殿下必不愛惜。 聖敎每以沈失經費不足恤, 而人命渰死爲可矜, 此乃仁政也。" 上曰: "令無辜之人, 溺於海中, 故不計他事而爲此擧矣。" 積曰: "臣非以此擧爲不可, 亦非惜糜費也。 但恐此後, 敗船尤多, 民弊尤甚, 故敢達矣。" 上又問掘浦便否於鼎重, 猶豫未決, 時烈曰: "二者可否之際, 徒見人命之渰死而已。" 上曰: "先爲設倉而試之, 敗船猶前, 方可掘浦也。" 積又曰: "桔梗山蔘等貢物, 旣已減省, 諸各司貢物, 次第革罷云。 貢物之價, 雖極濫觴, 欲令都民, 賴此而保存。 今若盡罷, 則弊未必祛, 而先取怨於輦下之民也。 如此變通, 乃是大擧措, 而臣初不與知, 卽到賓廳始知之。 領相想亦不知矣。" 積慍時烈不問於已而發此言。 時烈曰: "桔梗山蔘減罷, 有何不可乎? 諸各司貢物, 非盡罷也, 就其中去其已甚者。 餘存亦多, 渠輩亦可賴而保存矣。 且貢物主人之利, 國家之害也。 何可恤此輩之怨乎? 臣意則非盡革罷此等事, 則終不可爲國矣。" 積曰: "桔梗等種之減去, 臣亦以爲好也。 今聞有各司貢物盡罷之意, 都下之人, 怨聲載路。 利害之間, 不能堅定爲之, 先取怨於輦轂之民, 不可也。" 上曰: "戶判不爲問議於大臣乎?" 鼎重曰: "有姑先書入之敎, 故書單以進, 初非出於變通之意也。" 時烈曰: "此非鼎重之專輒, 特未及取稟於大臣之罪也。" 積曰: "以書入之敎, 因爲減去。 鼎重若有專輒之事, 則臣亦請罪矣。" 時烈曰: "朝廷論議, 多岐如此, 何事可做? 貢物主人, 安坐而竊食國穀, 皆是倖民。 若欲爲國, 豈可使倖民不怨乎?" 上謂鼎重曰: "昨日單子, 頗爲支煩, 簡約書入, 使便觀覽。" 積又曰: "今此加祿之事, 臣以爲不便也。 今雖加給二石之祿, 豈能礪人之廉恥? 而一年所給之數, 合而計之則萬石云, 國家所費則多矣。" 時烈曰: "我國之祿, 不足以代耕, 加給之擧, 誠爲好矣。 而若慮經費之不足, 則此說亦或一道也。" 鼎重曰: "加祿之事, 卽臣之所建白也。 廷議爲非, 則何敢自以爲是乎?" 上曰: "百官之祿, 極爲薄略, 予嘗以爲歉然, 及聞戶判之言, 不暇計其有費而從之矣。 今已加給, 姑觀一年而爲之可也。" 兵曹判書洪重普曰: "具文治已遞平安兵使, 所授加資, 似當還收矣。" 上允之。 時烈曰: "文治本是儒士, 而先朝使之業武, 欲爲委任者也。 雖遞兵使, 其資不必改正。" 上曰: "此意誠好。 勿爲改正。" 執義金澄啓曰: "頃者和順人
              徐得生等, 呈狀于本府曰: ‘以世世良役之人, 族屬之屬於正兵新選等役者, 甚多。 而監司閔點偏聽其連家人李光胤、洪愼之囑, 押致忠立等於營下, 杖殺之, 竝其族屬, 推給於光胤等, 而名屬軍案者十五人, 至於啓聞頉下云云。’ 移文詳査於本縣。 則得生等, 自其五代祖鶴年以下, 連三代良役, 正法典所謂連三代良役, 勿許還賤者也。 事在已去壬辰之年, 則又過法典所謂稱以祖上奴婢爭訟, 而六十年前, 非當身現存者, 勿許聽理者也。 忠立等之死於杖下, 亦旣明白。 點身爲方伯, 不思委寄之意, 不有連三代之法, 不計六十年之限, 威脅良民, 勒作私賤, 已極無據, 枉法專殺, 尤爲可駭。 請拿問定罪。 光胤等冒法請託之罪, 令本道監司依律科罪, 鶴年子孫, 一一移屬良籍。" 上曰: "實有此事, 則誠極可駭。 而但方伯之事, 使守令査覈, 事體不當。 令本道監司, 詳査啓聞後處之。" 其後, 點就吏, 禁府照以奏事錯誤, 上命只贖。 又啓曰: "具文治加資, 因大臣陳達而仍授, 旣遞西閫, 仍授其資, 正所謂皮之不存, 毛將焉傅。 請命還收。" 上曰: "予之初從改正者以此, 而大臣之意亦好, 故仍存其資矣。" 累啓不從。
地名: 和順 (全羅道, 縣（監）)
年: 1690.0

○辛亥/右議政金德遠, 因病不得入侍, 於是日三覆, 上箚乞免, 附論啓覆諸罪人致辟當否。 有曰: "振威囚玉丹, 和順囚鄭哲, 揆之情法, 俱不至於應死之科。 律文所謂奸夫者, 非指士夫家使喚婢子朝夕改夫之類也。 頃年法曺有娼女奸夫妬殺本夫之獄, 而娼女則累次受刑, 終至蒙宥。 今此玉丹情罪, 少無異同。 至於鄭哲所犯, 眞是應死人, 擅殺之科, 律有明文, 何可捨當律而施以償命之律耶?" 上答以。 予當量處。
地名: 和順 (全羅道, 縣（監）)
年: 1755.0

○刑訊林國薰, 國薰供: "志父子之與京人相親者, 臣不知, 而夏徵曾與志相親, 夏徵在羅州時, 志之子常在衙中。 鄕人相親者林徵遠, 而柳鳳輝之族柳尙轉及尙轉之子鳳泰, 亦往來志家矣。 京人李姓字濟伯者, 亦與志相親, 庚午年臣來京中志家時, 濟伯來觀其酬酢, 似親密矣。 其時坐客, 則希哲妻娚李姓人也, 臣留希哲家數日, 而兩李數來矣, 希哲妻娚兄弟輪回往來, 而其中名明祚爲李普昱繼子者, 在羅州時相親往來矣。 今番金溝道中, 孝植以爲, ‘吾則知掛書幾微’ 云矣。" 濟伯, 蓋師尙孫修敬也。 國薰又供: "所謂尹修撰, 不知其名, 所謂序文, 不知其意, 而題則《夢錦堂序》, 夢錦, 是志之堂號也。 所謂夏徵之壻, 夏徵喪妻時, 來志家矣, 志聞馬虎之災無憂喜, 而曾有星隕, 故志以爲 ‘此天鼓星也, 壬辰年前有此變, 今聞有此變, 年數若滿, 則亦必有亂, 若有亂, 則吾必放還’ 云矣。 務安
              玉山洞居尹哥兩班, 名不知年近六十, 善推數, 曾來羅州謂臣曰, ‘某年, 朝廷必有變, 彼此間一邊人, 必多死’ 云, 故臣以此言于光哲, 則光哲頗有喜色。" 國薰又供: "嘗往志家, 則志以爲, ‘忠淸道多失火藥, 故有騷屑’ 云, 仍言秘記中語, 渠必有意而言矣。 志嘗傷腰病臥, 曰, ‘吾之不死誠不緊, 但欲久生, 覽時人之出場’ 云, 此蓋引用屈原遠遊賦之意也。 志又以爲 ‘時勢漸非, 彼此相合, 吾則永塞之外, 無他道’ 云, 光哲則以爲 ‘京中人心、世道, 無可爲’ 云矣。 志之妾, 卽羅允學之婢, 允學亦與志相親。 光哲稱以山訟, 昨年上京, 而兄弟離其老父, 一年不歸, 事涉殊常。" 國薰又供: "李萬江謫中, 與志書札往復之狀, 臣亦知之矣。" 國薰
              尹應振面質。 國薰曰: "汝往來羅州時, 言吾身數三年不好, 又言某年一邊人多死云, 故吾曰 ‘某邊耶’, 汝曰 ‘某邊’ 而方來某年, 或後某年, 有此事矣, 光哲推數, 曾聞光哲之言, 因人爲之云矣。" 應振曰: "只言汝之身數, 某年不好而已, 元無一邊人多死之說矣。" 問光哲, 光哲供: "臣求序文於尹尙白, 尙白製給矣, 所謂箕叟
              尹得九之字, 卽澶之子, 聖時之孫, 堤川
              李哥之壻也。 臣與尹得九相知十餘年, 得三是得九之兄, 而李夏徵之壻也, 得九或來臣家作詩矣。 務安術士尹應振則未見, 而曾爲推數矣。 臣昨年來京時, 見分撥而知有虎災, 甲子年, 見朝報及狀啓, 知有星隕之說, 而天鼓星之說, 臣不爲也。" 光哲、國薰面質, 國薰曰: "汝自京下來時, 豈不爲虎入之說乎?" 光哲曰: "果言之矣。" 國薰曰: "汝又不爲馬入之說乎?" 光哲曰: "此則吾何嘗言乎?" 國薰曰: "汝豈不曰虎入馬入大變怪乎? 其時有星隕, 故汝又以爲, ‘壬辰前星隕, 其後有亂, 趙重峰前期知之。 自甲子計至幾年, 則必有事’ 云矣。" 光哲曰: "星隕之說, 吾何嘗酬酢乎?" 彼此互相爭詰。 光哲曰: "汝曾有靈巖人預爲避亂之言, 故吾責其妄言, 豈以有亂之說, 言於汝乎?" 國薰曰: "其時汝來小房, 明言之, 又豈不曰非久當有亂離, 吾當放歸乎?" 國薰又曰: "其時吾傳尹哥之言, 以爲某年, 朝廷必有變, 彼此間一邊人盡死云, 汝豈不聳聞其言乎?" 光哲曰: "汝言於吾, 故吾曰如此言易生事, 不可妄說。 應振曾謂吾必有官厄, 而吾豈有官厄乎? 應振之言, 不驗云矣。" 國薰又供曰: "光哲嘗誦傳一絶句曰, ‘鐵馬西來漢水濱’ 云云, 而此詩卽當宁夢中肅廟所贈詩云矣。" 上憤痛不能定坐。 承旨金善行曰: "此卽麗朝恭愍王事, 而詩讖已驗於紅巾賊, 臣等亦嘗稔聞而誦之, 有何可驚耶?" 上喜曰: "然乎?" 卽加金善行資, 除都承旨。 又令光哲、國薰面質, 光哲則曰: "國薰誦傳此詩。" 國薰則反曰: "嘗聞於和順居崔彦恒。" 盖光哲凶獰, 擧麗末詩, 傅會爲說, 與國薰輩瀾漫酬酢, 至及於不敢言之地者綻露無餘, 上卽命結案。 其結案曰: "臣以逆商之孫, 逆志之子, 凶謀、逆節極其狼藉, 而又不勝逆心, 嚴問之下, 敢以麗末詩句罔測比擬, 大逆不道, 遲晩。"
地名: 興陽 (全羅道, 縣（監）)
年: 1458.0

○命放興陽官奴永屬文漢還給財産。
地名: 興陽 (全羅道, 縣（監）)
年: 1469.0

○義禁府啓: "曾降傳旨: ‘逆賊李施愛等緣坐人, 須卽區處。’ 敬此前件緣坐人內處絞人, 令敬差官鄭垠, 據籍憑考年歲施行, 待年人竝保授親屬, 永屬奴婢及安置人內, 其已磨勘前後啓本, 一無差誤者, 幷依律文, 具錄姓名于後。 請令其道觀察使, 差人管押, 次次交割。 咸興人崔玉同父道生、北靑人張奉子毛知、洪原人金春敏父以生ㆍ田達ㆍ父田松, 竝處絞; 定平人李明義妾緣今ㆍ李崇智妾仲德、永興人朴守生弟達生ㆍ圭生、會寧人金致溫弟山守、吉州人李施郁後妻思略、李植亨妻今伊、李英發妻粉伊、弟巨夫非、金九守妻玉台、李宗繼弟宗茂, 永屬唐津縣奴婢; 吉州人李孝宗妻白時, 永屬南海縣婢; 端川人李愼孫母李德、妻丹香、弟敬孫, 永屬寶城郡奴婢; 李愼孫女子敬非, 待年永屬爲婢; 端川人金仁洽妻毛乙介、金致明妻七伊、咸興人金成右妻內隱今、弟長守ㆍ末乙生, 永屬光陽縣奴婢; 金守生三寸姪江中ㆍ亡龍、金成右三寸姪玉年, 待年安置; 咸興人金整妻莫德、弟欣同、利城人金右昌妻金加伊、兄玄玉、弟松德ㆍ順德、北靑人金末孫妻德今, 永屬機張縣奴婢; 端川人李愼孫女子順非、金仁洽女子哲非ㆍ哲斤、金致明女子仇叱介、北靑人朴孝孫子宗繼、張奉子守明、女子三德ㆍ禾德ㆍ粉同、子三同、韓赫女子率今ㆍ貴銀ㆍ召史、金末孫女子石乙金、子銀同、洪原人李乙奉子順伊ㆍ順同、女子吾莊、嚴興發女子於郞、子慶智、咸興人末乙巾女子內里介、子末山、李林子同伊ㆍ同金、金整女子云非ㆍ孝台, 待年永屬爲奴婢; 李施愛孽三寸叔李坤、金九守三寸叔南進、金末孫三寸叔致生, 安置; 北靑人李若同妻弄金、兄孟孫, 永屬固城縣奴婢; 北靑人趙完玉三寸姪莫同ㆍ哲同、崔漢卿三寸姪都致, 待年安置; 北靑人朴孝孫妻聰明、張奉妻班道、妾銀氏夫知、洪原人金春敬妻三德、田達妻終今、弟溫達, 永屬鎭海縣奴婢; 咸興人朱澄女子終非、子終達、韓崇智女子仇非, 待年永屬爲奴婢; 咸興人嚴承敏妻今台、李義生妻內隱伊、弟仲生、北靑人韓赫弟孝同、洪原人韓繼春妻貴德、兄繼生、崔漢卿妻內隱伊、咸興人朱澄妻栗伊, 永屬河東縣奴婢; 金守生女子毛老非、金右昌子金干、女子石乙非、李林女子李德, 待年永屬爲奴婢; 北靑人朴成伯壻朴安道ㆍ姜水生ㆍ金繼生、李孝紀子光山安置; 北靑人李孝順兄孝詳ㆍ孝精, 永屬南海縣奴; 北靑人趙完玉妻寶今、妾玉非、弟山玉、咸興人安仲生妻班德、子內隱同ㆍ末乙山、崔玉同母生德、妻勝非、弟玉實, 永屬泗川縣奴婢; 吉州人金性命子無作只, 待年永屬爲奴; 咸興人崔玉同三寸叔化尙、李仲和三寸叔李興, 安置; 洪原人李乙奉妻虫介、趙壁妻性今, 永屬東萊縣婢; 咸興人韓崇智兄韓守, 永屬興陽縣奴; 吉州人崔閏孫子同於之, 待年永屬爲奴; 咸興人金玉生妻白時、弟玉田ㆍ觀南、金守生妻亏斤、弟山已, 永屬長興府奴婢; 韓崇智子哲同、金玉生子義同、金水生女子德非, 待年永屬爲奴婢; 金守生三寸姪江金, 待年安置; 定平人鄭惠妻加伊永, 屬迎日縣婢; 慶源人孟崇仁妾慶源花、崔得敬妻玉今、弟敏敬、鍾城人咸汝諧妻莫加、會寧人朴盡孝妻月花, 永屬長鬐縣奴婢; 李施愛妾女子李非、李施郁子茂山、咸興人崔玉同弟崔山、咸汝諧女子石乙莊ㆍ仇夫, 待年永屬爲奴婢; 永興人朴守生三寸姪金伊丁、會寧人朴盡孝三寸姪連孫, 安置昆陽; 咸興人金成雨三寸姪略同ㆍ孝孫、安仲生三寸姪安山、朴守生三寸姪鐵山ㆍ末應山, 待年安置。" 上令院相議之。 高靈君
              申叔舟、領議政韓明澮、寧城君
              崔恒、仁山君
              洪允成、昌寧君
              曺錫文、左議政金礩、左贊成金國光等議啓曰: "李施愛等, 非他反臣之比, 至擧兵抗國。 經時乃定, 其時所殺節度使以下, 無慮數百人, 皆國之良。 先王初欲屠城, 當其旣得施愛, 放軍之日, 深恨未盡捕斬。 今若處其緣坐人於近道, 非徒不如法, 無以懲惡。 且脅從旣皆勿治。 今之緣坐, 無首從悉配極邊, 年未滿者十歲以上竝配, 以鑑萬世。 治大逆而經年未定, 實爲稽緩。 宜速定。" 從之。

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"

○癸巳/興陽君
              申雲啓: "前日受賜亂臣南怡妾卓文兒, 御前呈才者, 臣不敢以家婢役之。 且前此妓月中梅、楚腰輕等, 以亂臣妾, 皆仍定本役, 請改之。" 傳旨義禁府、掌隷院曰: "賜給申雲妓卓文兒, 仍定鎭海官婢。"
地名: 興陽 (全羅道, 縣（監）)
年: 1472.0

○諭全羅道觀察使金良璥、水軍節度使李惇仁曰: "頃者, 聞順天、興陽、樂安等官諸島中, 有八、九人作黨爲盜者, 已令卿等捕獲, 未知卿等已認賊所向乎? 又聞樂安將校金倍、順天居私奴裵永達ㆍ玉山ㆍ朴長命等三十餘人作黨, 乘四船, 持弓矢, 或詐爲倭人, 或爲濟州人, 依泊諸島, 劫掠採海人, 又於邊邑放火作賊。 卿等務出奇謀捕獲以啓, 然不可煩擾, 務要秘密。" 又以此諭慶尙道觀察使、水軍節度使。
地名: 興陽 (全羅道, 縣（監）)
年: 1478.0

○朔甲午/義禁府啓: "前此逆賊李施愛妾子將孫、妾女子欣非
              珍島官定屬, 將孫
              金化官奴加仇之保授, 欣非
              珍島定屬母莫今保授。 李明孝子哲山
              南海官定屬, 明川人童孝明保授。 韓赫女子萬非、率今
              河東官定屬, 萬非是邑定屬母亏時巨保授, 率今是邑定屬母貴德保授。 李乙奉女子吾莊
              東萊定屬, 是邑定屬母虫介保授。 金滌女子內隱伊昆陽官定屬, 是邑定屬母五月保授。 金宗禮女子萬今
              務安官定屬, 是邑定屬母貴今保授。 李明義女子加獻
              康津官定屬, 定平人崔允義保授。 崔自池子今同
              南海官定屬, 吉城人三寸叔崔自河保授。 班者女子莫非
              咸原站定屬, 是站定屬母介同保授。 徐貴白女子咸原站定屬, 是站定屬母仇叱德保授。 衆伊子同叱金
              積生站定屬, 是站定屬母乙莊保授。 雙龍子亏音金
              積生站定屬, 是站定屬母召史保授。 馬元吉子外同
              積生站定屬, 甲山人一族申成達保授。 金興進女子巨勿
              磨各站定屬, 是站定屬母德天保授。 嚴興嚴女子於郞
              河東官定屬, 洪原人朴明山保授。 金右昌三寸姪每邑同
              機張安置, 利城人外祖閔忠保授。 干吾之三寸姪同良
              咸平官安置, 吉城人母古未保授。 孫田生三寸姪今石
              興陽官安置, 洪原人廉孝仁保授。 崔得敬三寸姪石宗
              長鬐官安置, 是邑定屬父崔氷京保授。 李若同三寸姪玉進
              咸平官安置, 北靑人李玉山妻楊今保授。 上項緣坐定屬人, 以年未滿, 曾付其母及族親, 今旣年滿, 請依前例, 各於其本處定役安置。" 從之。
地名: 興陽 (全羅道, 縣（監）)
年: 1481.0

○義禁府啓: "逆賊緣坐人等, 保授族親, 而今已年滿者, 或安置、或定屬于諸邑, 具數錄啓。 逆賊李施愛妾女李非, 珍島官婢定屬。 逆賊李明孝孼三寸姪莫同, 光陽安置。 逆賊李宗讓孼妹舍今, 順天官婢定屬。 逆賊孟順仁妾女巨夫非, 長鬐官婢定屬。 逆賊韓赫女子率非及貴今, 河東官婢定屬。 逆賊張奉子三同, 鎭海官奴定屬。 逆賊李孝純三寸姪竹善, 海南安置。 逆賊金滌子於吾金, 昆陽官奴定屬。 逆賊金成右三寸姪孝孫, 光陽官奴定屬。 逆賊崔自常三寸姪北間, 鎭海安置。 逆賊崔潤孫妾子懷生, 興陽官奴定屬。 逆賊金致溫三寸姪北間, 巨濟安置。 逆賊崔得京子伐應巨, 長鬐官奴定屬。 逆賊嚴興孫女子銀非, 河東官婢定屬。 逆賊趙璧許接人班者孫子石乙山, 咸原站奴定屬。 逆賊趙璧許接人金乞明三寸姪巖回, 咸原站吏定屬。 逆賊李孝宗許接人衆伊子同叱守、金叱同及雙龍女子梅花, 積生站奴婢定屬。 亂臣金昌孫子玉山, 金浦官奴定屬。 亂臣盧敬孫子末同, 長興官奴定屬。 亂臣崔湲子承同, 南平官奴定屬。 亂臣南愈女子命福, 廣州官婢定屬。 亂臣張益之子末同, 醴泉官奴定屬。 亂臣趙順宗三寸姪末孫, 驪州安置。 亂臣李季良三寸姪石乙同, 交河安置。 亂臣辛井保三寸姪玉同, 金海安置。 亂臣卞自義妾女召史, 密陽官婢定屬。 亂臣李仲淳三寸姪末致, 河東安置。" 從之。
地名: 興陽 (全羅道, 縣（監）)
年: 1482.0

○義禁府啓: "亂臣逆賊緣坐年未滿者, 曾授族親, 今皆年滿, 請屬諸邑爲奴婢。 康純姪阿只, 潭陽, 高福老姪永同, 大靜, 金昌孫凡伊, 淳昌, 李之楨姪順同, 星州, 崔戒之子三利, 昆陽, 李仲淳女多波, 大丘, 李宗根姪石乙同, 順天, 崔漢宗孫叔達、韓繼春女定非、李林子同叱金、嚴興發子處智等, 河東, 金玉生姪豆應夫及童萬, 長興, 李英發子銀同, 康津, 金河生子閑同, 迎日, 崔得京姪汝虛, 長鬐, 孫田生子丁石, 興陽, 欣萬孫孫山, 光陽, 金漢京女貴珍, 咸原站。" 從之。
地名: 興陽 (全羅道, 縣（監）)
年: 1490.0

○御經筵。 講訖, 持平崔浩啓曰: "柳子光非徒妾産, 又與任士洪, 同犯重罪, 其才雖可稱, 無德望, 不宜授提調之任。 且司僕寺、尙衣院、掌樂院, 本非都提調衙門, 而今以政丞授之未便。 況掌樂之任非輕, 世祖大王, 亦嘗爲提調, 其任之重如此。" 上顧謂領事洪應曰: "司僕寺、尙衣院都提調之設, 前日臺諫言之, 今日臺諫, 以武靈君之事言之, 而上及先世, 是何前後臺諫之言, 牴牾耶?" 應對曰: "司僕寺, 馬政爲重, 尙衣院, 進上衣襨爲重, 掌樂院, 妓工人甚衆, 苟非重望, 難以鎭服。" 浩曰: "子光爲經筵特進官, 亦不可。" 上曰: "武靈之爲特進官久矣, 今何始言之耶?" 浩又啓曰: "今年設內農作, 督令辦供, 如不及期, 鞭撻隨之, 從而徵贖, 諸司奴婢, 受弊實多。 請停之。" 上曰: "祈年之事, 自古有之, 或造土牛, 豈曰戲玩哉? 誠以重農事也。 如有作弊者, 予將抵罪。" 洪應啓曰: "近日擿發守(今)
                〔令〕
              不法之事, 遣分臺鞫之, 臣意以謂, 往來之間, 驛路受弊。 大抵諸邑, 於還上貢物收納時, 只收元數, 不有餘剩, 則運輸之際, 豈無虧欠? 如此猥瑣之事, 不宜遣臺官鞫之。 令其道監司鞫啓。" 特進官柳子光啓曰: "臣聞分臺之至其邑也, 守令賢良者, 恃其廉簡, 不爲之掩藏, 其貪汚者, 則恐其擿發, 曲爲掩覆, 由是賢良被擿, 貪汚得免, 守令之頭畜臧獲, 過數見擿者, 指爲不法而鞫之未便。" 上曰: "業已擿發, 舍之亦不可。" 子光又啓曰: "臣近日往全羅道, 聞興陽
              倭賊事, 非水賊, 乃倭賊也。 去十一月初七日間, 倭船六隻, 入自興陽, 過陸地一息許, 掠民財産, 載船泛海, 過長興府
              鹿島, 與萬戶竟日相戰, 向慶尙道地面而去, 其非水賊明矣。 又聞倭賊作耗時, 二人被殺, 二人被傷。" 洪應曰: "臣見朴星孫書狀, 有請兵搜探之言。 臣意亦以爲, 慶尙道則自吾思乙浦, 全羅道則自於蘭達島, 令其道水軍節度使, 領兵而進, 相爲掎角之勢, 深索諸島, 則賊船可得捕矣。" 上曰: "予觀弓房所藏倭人弓矢, 不甚勁健, 射非長技。 但患我國軍卒, 先自怯懦耳。 前者特送倭人等來言曰: ‘對馬島、一岐州, 去年大風, 飢饉荐臻, 人皆離散, 必有作耗。’ 云, 其飢饉與否, 未可知也, 無奈誑我而將爲作耗之計耶? 若使節度使等搜捕, 則宜特遣將帥, 領精兵預爲約束, 期于某處, 乘機勦滅之可也。"
地名: 興陽 (全羅道, 縣（監）)
年: 1504.0

○癸巳/遲明, 三政丞及義禁府堂上詣南賓廳, 傳曰: "俊急速照律以啓。" 且問崔淑生曰: "司僕寺田屬內園圃未便事, 汝先發言耶? 如有先發言者, 則其速拿來鞫之。" 柳洵等啓: "前此韓致亨、李克均之罪, 命論以指斥乘輿, 情理切害之律, 而今俊供辭曰: ‘前日論列等事, 皆出於致亨、克均, 而己不出一言, 但署名而已。’ 何以照律? 敢稟。 且鞫淑生則云: ‘先發言者, 鄭麟仁也。’ 請拿來憑鞫何如?" 傳曰: "若柳濱、李鐵鈞則其首唱人自首, 故皆減死爲奴。 俊則雖云: ‘不出一言。’ 必參謀矣, 處絞何如? 且其孫收職牒, 使不得居京, 其子亦當出送于外。" 洵等啓: "處絞允當。" 傳曰: "淑生雖云: ‘未知供上之事而啓之。’ 然夫屬於內圃, 用之何處? 言甚奸詐, 刑訊以啓。" 又傳曰: "成俊處絞, 令語俊曰: ‘汝於經筵, 與金麟厚將自己事, 相詰不已, 至稱暴惡, 其罪一也。 中禁盧亨孫議死時, 以不直屬上言之, 其罪二也。 且今宮禁之事揣度而言, 假如他人言之, 汝當禁遏, 而敢言之, 其罪三也。’" 仍傳于政丞曰: "方今有陵上之風、漏洩之風。 《中庸》曰: ‘敬大臣, 體群臣。’ 予常時以爲, 承旨居喉舌之地, 甚爲勤苦, 未嘗不加待。 至於宰相及臺諫亦尊待, 而彼則不然, 臺諫雖宮禁秘事, 亦敢言之。 且如金馹孫輩, 聞無不書, 多爲不道之言, 是豈可乎? 古云: ‘撫我則后, 虐我則讎。’ 然予則待之以宰相、臺諫, 而宰相、臺諫不以其道事之, 故如是科罪耳。 以今風俗不美, 銳意痛革, 而尙未殄絶。 今後雖宰相、臺諫, 有此等事, 則科罪不貰。 其以此意, 更下傳旨, 使之深知。 且李世佐之罪, 與亂臣無異, 其子守亨等四人及弟世傑不誅何爲? 皆欲處斬, 於政丞意何如? 成俊子景溫、仲溫外方付處, 其孫韓亨允亦依克均子例, 決杖出送可也。 如此之(從)
                〔徒〕
              , 必重論而後, 爲大快也。" 洵等啓: "世佐子弟, 一依亂臣例論斷事, 考之律文, 則父子年滿十六歲以上處絞, 同生則給付功臣之家。 以此觀之, 其子則處絞, 而同生則當爲奴矣。" 傳曰: "依律文論之。" 義禁府堂上鄭眉壽等啓: "世佐之子安置于平安道者三人, 咸鏡道者二人, 而本府郞廳數少, 請遣郞廳一人于一道, 令竝處絞。 世傑已付處于興陽縣, 仍其縣爲奴何如?" 傳曰: "五人處各遣郞廳, 拿來處絞。 世傑事依所啓。"
地名: 興陽 (全羅道, 縣（監）)
年: 1512.0

○辛未/都承旨李希孟啓曰: "全羅道
              興陽居申贇, 以寺婢末德, 作妻居生後覺, 其寺婢棄而改娶, 末德以此懷憤, 依徽順公主之勢, 以 ‘贇爲元惡作弊, 謀欲徙邊, 而專奪其財。’ 大扺贇之元惡, 若守令、留鄕所, 摘而紏之, 則依法定罪可也, 以妻謀害其夫, 三綱亂而風俗薄。 臣頃任掌令時, 詳知情跡, 故啓之。 請收議于大臣, 以扶植綱常何如?" 傳曰: "前推雖如所啓, 今當依憲府啓目施行也。"
地名: 興陽 (全羅道, 縣（監）)
年: 1533.0

○告者私奴五十斤, 淸路隊劉千年等言內, 龍山居皂隷李山松敎諭我等, 各裝載木綿于一船, 向忠淸道
              洪州
              興陽串, 貿易沙器, 接置其處而來。 山松又言, 濟州行商, 頗有利云。 與我等及江華居金車載、龍山居文里同墨石、南大門外居名不知姓朴者一人、南小門洞近處居名不知姓劉者一人, 幷八人爲格軍, 共乘龍山居宋豆乙彦船隻, 又往洪州前所接置沙器之地, 載其沙器與雜物。 山松詐稱發向濟州, 在大洋中, 幾十四五日, 始泊連陸無人小島之渚。 山松, 卽先往人居處, 帶一人來相與語, 頗解本國言語及漢語, 山松亦解漢語焉。 時夕水方至, 引船艤海岸, 乃連陸之地。 山松貿易之物, 雖不能細知, 大槪以沙器雜物, 貿唐忝米、粟米、赤豆、皮粟、白菜種等物。 卽有老爹捕我等去, 至一官府, 有一官員坐問曰: ‘汝輩何處來人乎。’ 於是改五十斤名爲朴同, 改千年名爲鄭回, 其餘他辭, 皆直招, 李山松指揮也。 卽饋飯後, 命二人守我等船隻, 山松作計, 每人布一匹、沙器二十竹贈給, 乘潮水逃來。 詮聞此事, 國法所大禁, 故我等自告。"
地名: 興陽 (全羅道, 縣（監）)
年: 1538.0

○御夕講。 特進官韓胤昌曰: "臣前爲忠淸道觀察使時, 見水軍及凡軍卒之弊, 役重故勢不可支矣。 軍卒有闕立者, 則其侵責所及者甚廣, 故切族及遠族、三切隣, 亦不能當之, 棄其産業, 而率皆流離散亡。 然則國家軍卒, 不十年, 將爲板蕩矣。 尹安仁前爲忠淸道觀察使時, 凡人婢夫及雇工, 搜探定軍役。 雖曰定軍役, 隨卽逃散, 以其本役太重故也。 水軍若不甚苦, 則豈樂爲僧哉? 京中水軍及步兵之價, 隨歲漸高, 誠非細故也。 忠淸山郡, 材木已盡。 故山郡居民, 收合緜布, 貿于京江而納之, 一小樑之價, 至於綿布三十餘同云。 將不多時, 至於百同矣。 都邑開創歲久, 生齒日繁, 而人家務極宏大。 造家則雖不得不爲, 若少其間閣。 則弊可少除也。" 上曰: "忠淸水軍之弊, 已與大臣議之矣。 興陽塲, 雖弊之一端, 然亦以爲有弊而改之也。 大抵物價與侈靡, 爲俗已痼, 雖令法司紏檢, 不能卒變矣。"
地名: 興陽 (全羅道, 縣（監）)
年: 1541.0

○臺諫啓權劭、李弟男事。 憲府又啓: "淸道郡守張應星, 聞故僉正李長吉妾月中桂女子, 其父處傳得田民甚多, 年雖未滿十歲, 欲先入作妾, 如此凶年, 欺冒監司, 受由上京, 贈賂之物, 多數載持, 直到月中桂之家, 百般誘說, 其母以其年少不應, 畏其逼迫, 負送他家。 應星强貿, 空宿而還。 其爲用心, 貪鄙極矣。 請罷職, 以正士習。" 諫院又啓: "興陽縣監趙世璜, 人物庸劣, 決不能堪任, 請遞。 近來倉庫典守奴子, 恣行偸竊, 官吏視爲尋常, 慢不發告, 弊習已成, 不小軍國之資, 日就虛耗。 前軍資判官朴麟孫, 直守之日, 不嚴看守, 致令下人, 公然開鑰偸出, 事甚駭愕。 不卽發告, 不無掩覆之計, 只命遞差, 無以懲後, 請罷其職。 禁軍口傳, 必因取才, 矢數高下, 以次口傳, 例也。 過限則改取才, 然後口傳, 亦有其例。 近來徇私廢公, 其習已成, 而唯此事, 公道猶存。 頃者兵曹羽林衛口傳時, 庚子年取才矢數優等者, 多未口傳, 而以己亥年過限取才矢數不足者, 因人簡囑, 違例口傳。 徇私滅公, 其弊無窮, 請推, 官吏違例口傳者, 請竝改正。" 答兩司曰: "權劭、李弟男事, 不允。 張應星, 所犯重, 故依允。 興陽守令, 果爲數遞, 又遞則久不赴任。 趙世璜, 人物不知何如, 以監察爲縣監, 不須改之。 近來各司官吏, 非徒不能檢下, 官事委諸下吏, 至爲虛踈, 況被偸竊, 而不卽報該曹。 初欲罷職, 觀其公事, 公罪故只遞而已, 觀此所啓, 當罷之, 以懲後人。 羽林衛等事, 亦依允。"

○(己酉)
                〔己亥〕
              /憲府啓曰: "全羅道
              興陽羅將權孟孫等, 以虞候
                【尹自莘。】
              決罰官奴象伊致死, 至於扶執揮置, 擅囚奴子, 事甚駭愕。 近來人心頑悍, 凌辱使命, 所關非輕。 所當各別痛治, 使一道人心, 有所懲懼。 今以本道都事推考, 事似不嚴, 請令災傷御史羅世纉, 仍留推考。 虞候亦是使命, 近來專不擇人, 例以雜類差下, 故如是失道, 見辱於人, 以致虧損國威, 至於此極。 新除授鄭嗣周, 亦庸雜之人, 請遞, 今後以出身顯名人擇差。 今年全羅道沿海各官, 皆失農, 而康津尤甚。 引儀朴自芳, 以縣監仕滿臨遞, 恐以失農仍任, 許多結卜數, 災傷審定時, 多不以實, 以之次失農報使而遞任, 使一境之民, 曖昧收稅, 愁冤莫甚。 請罷, 以懲其餘。" 答曰: "皆如啓。"
地名: 興陽 (全羅道, 縣（監）)
年: 1546.0

○尹仁鏡、李芑、鄭順朋啓曰: "近因災變, 命爲疏放, 蓋不知變何自而作也。 臣等未知某事, 可以致災, 而冤憫所在, 足以致災, 敢此書啓。 天使時潛挾銀兩, 以貿白苧者, 出於事干招辭, 被罪人等窮不能徵。 分徵其半於一族, 一半則尙未徵之, 此豈無冤憫? 且天使時所失磁器及侍講院權罷時所失鋪陳等物, 皆自漢城府生徵, 亦有冤憫。 勿徵何如? 且朴元謙爲楊根郡守時, 以逢迎監司, 謀殺至親之意, 杖殺無辜事, 永不敍用。 其所謂監司至親者, 不可的知, 而廢棄已久, 其被罪太重, 朝廷之所共知也。 尹自莘壬寅年間, 以興陽官奴, 懸結臀杖, 濫刑致死, 被罪亦久。 請皆敍用。 今方遇災疏放之時, 故敢此書啓。"
地名: 興陽 (全羅道, 縣（監）)
年: 1555.0

○倭奴圍鹿島, 興陽縣監愼之詳及其權管金巚共守其城, 卽馳報于兵使趙安國及左道防禦使南致勤。 時日未暮矣, 安國等在興陽, 
                【距鹿島三十里。】
              皆不以其日赴援。越翼日平明, 致勤率大軍至, 賊遂解圍走。 安國反以愼之詳、金巚, 爲不能開門出擊, 杖之。
地名: 興陽 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 興陽 (全羅道, 縣（監）)
年: 1594.0

○推鞫廳
                【委官柳成龍、承旨尹承吉。】
              啓曰: "呂大老所供如此。 若有事干, 則當先鞫問, 以得端緖, 而無憑問之處。 當身當爲刑推乎? 何以爲之? 敢稟。 招辭大槪, "前縣監呂大老, 年四十三。 素不交人, 出身已過十年, 知面目者絶少, 無賴之徒, 相知萬無。 忠淸道則足迹一不寄着, 宋儒眞則無一面之分。 辛卯冬, 以中學訓導, 別抄學中年少若干人, 考講製述, 儒眞日課能誦, 製述超等, 別加褒賞, 始知姓名。 其陰蓄不軌之謀, 全不知之, 如曩日所云。 吉三峰則形迹猶有可疑, 我則時方仕宦。 壬辰年知禮縣監除授, 九月以軍糧不謹, 拿詣王獄, 蒙宥還家。 因老母妻子飢餓, 將收貢奴婢, 十一月下興陽, 則縣監裵興立, 亦皆見知。 歲幕到南原居同壻梁天遇家, 正月晦, 流寓于鎭安地, 奚暇入伽倻、入海島? 無賴之徒, 盜弄於潢池, 形迹敗路之後, 辭窮無所指的, 前日聞名之人, 無不亂引, 尤爲兇慘" 云。 答曰: "姑爲仍囚, 徐爲察處。"
地名: 興陽 (全羅道, 縣（監）)
年: 1598.0

○鎭海居正兵全風上, 自賊中逃來言曰: "往在壬辰年八月, 避亂山谷, 爲賊所擄, 屬於倭將山道之陣中, 留安骨浦月餘, 隨山道渡海, 抵日本國都東距一日程鎭域軍里, 鎭域軍里, 乃山道所治之邑也。 又從山道副將尤多凌其, 爲奴服役, 往往持文書, 送于船所, 蓋尤多凌其, 乃山道之管戰船將也。 船數則一百二十餘隻, 前年六月, 山道再領其軍, 來泊于釜山浦, 七月間閑山島接戰後, 下陸于河東前浦。 由求禮陷南原, 到全州, 卽還河東, 蓋往返二十餘日矣。 留河東一旬, 山道盡擧船隻, 以水路, 由順天、興陽, 至右水營前洋, 與統制使接戰, 倭賊爲半死傷。 退泊于務安地, 連日焚蕩後, 還入于順天, 築城於倭橋, 而又令走難宮守之, 山道卽還日本, 而隨尤多凌其, 移泊于光陽地獐島。 又聞尤多凌其還入日本之奇, 不勝懷土之情, 乘夜逃來, 來現縣監" 云矣。
地名: 興陽 (全羅道, 縣（監）)
年: 1599.0

○慶尙左兵使金應瑞馳啓曰: "興陽出身金慶立等十名, 自倭中偸得小船, 來泊(長耆)
                  〔長鬐〕
                
              境。 訪問賊情, 則前年七月關白死後, 秘不發喪, 諸將聞奇, 撤兵而還。 還時對馬島
              倭奴, 恐被焚掠, 遠避僻島, 俟過乃還。 本島男丁不過五六百, 飢荒太甚, 將不聊生。 又恐天兵直擣, 修築山城, 晝夜不暇。 倭將等皆聚關白所在之處, 欲奪其位, 新關白曰: ‘我年少無能, 豈能爭位? 爾等欲之, 我當自退。’ 泗川留駐倭將沈安頓吾,
                【卽石蔓子也。】
              乃蕯摩州强悍之兵, 與關白一度交鋒, 死傷各數百, 未決雌雄而退。 諸倭將, 四面皆築石城, 以爲久住之計, 日以調集材木, 前日質送子女, 盡爲還出。 早晩有奪位之變, 則竹島及泗川
              倭將當代立云。 且對馬島及郞古耶
              倭將上書, 請與朝鮮, 更爲修好, 關白堅執不許云云。 大槪對馬島形勢, 軍兵甚少, 饑饉又甚, 此時往擊, 少無拒戰之理, 他島倭兵, 必不來援, 進攻不難。 此意通于天將, 協力進攻, 以雪萬一之憤。"
地名: 興陽 (全羅道, 縣（監）)
年: 1601.0

○全羅道暗行御史弘文館副校理李廷馦啓曰: "臣去正月三十日, 猥承嚴命, 出入民間, 參以聞見, 則靈光郡守慶暹, 爲政嚴明, 賦役均平, 吏畏民懷, 頌聲盈路, 治最湖南。 光州牧使李尙吉, 慈祥爲治, 民甚便愛, 一境晏然。 泰仁縣監金滋, 律身廉潔, 一毫不取, 爲政剛明, 吏不能欺。 興陽縣監李景立、求禮縣監李挺男, 俱以年少武夫, 盡心官事, 民無弊瘼, 流逋四集, 加以自奉甚簡, 衙眷至約。 靈巖郡守玄楫, 不畏豪族, 徭役均一, 民皆稱譽, 猶恐或失。 金堤郡守李貴, 頭會箕斂, 無有紀極, 勞民動衆, 大築無益之堰, 闔境騷然, 而至蒙監司之褒啓, 道內人心, 以此尤憤。 海南縣監李挺臣, 不治官事, 惟事遊畋, 吏(緣)
                〔掾〕
              爲奸, 民多怨詈。 綾城縣令河應圖, 政委下吏, 賦役煩重, 且縣地驛吏, 三世爲驛吏之役, 而應圖以爲, 逃奴所生, 卽壓以爲奴, 使喚衙內, 事甚無謂。 全州判官許進廷, 庸劣無比, 爲人笑侮, 加以濫徵, 民不堪苦。 井邑縣監金光翼, 年少手生, 不恤民隱, 衙屬太濫, 貽弊多端。 南原判官韓應福, 處事顚倒, 濫用刑杖, 不敬上官, 多有乖戾之事。 且臣行到蘆嶺, 偶逢一官人問之, 則羣山萬戶宋得祿, 以海鎭防守進去云。 微末武夫, 厭憚海道, 徑取旱路, 其自便之狀, 極爲痛憤。 且臣詗察一道民情, 則大槪去歲稍稔, 家有餘粟, 似無艱食之患。 若如是休養數年, 則庶有恒産奠居之樂, 而人心不固, 搖搖靡定。 或曰: ‘朝廷已使量田, 何以堪支? 築無益之山城, 何以堪役? 被抄操鍊, 長立官門, 何以堪苦? 皆懷逃散之心, 多發怨咨之言, 春節已晩, 怠於東作。 凡此數件, 皆是不得已之擧, 而人心如此, 末如之何。 惟舟師格軍一事, 則人皆曰: ‘此則大有益之事, 民何敢厭憚乎? 其餘所令之事, 口應而心不然, 此大可憂者也。 臣遍問村民曰: ‘今者天兵已撤, 徭役必輕, 民其蘇息否?’ 皆顰蹙而答曰: ‘玆者進上諸色貢物, 一時復立, 賦役反有甚於前日, 民安得遂其生乎?’ 若量減貢物, 以紓民力, 則似可少慰人心矣。 且兵營移設長興之意, 殊甚未解。 康津古營, 距長興十餘里, 其間形勢, 少無異同, 而長興之民, 困於將卒之支供, 不勝其苦, 康津古營之民, 又困於本縣之偏侵, 還思設營。 人心所在, 地理可憑。 況少無利害者乎? 聞今又移設潭陽云。 此則尤爲失算。 湖南之所可防備者, 沿海今若捨沿海, 而主將入處山郡, 脫有緩急, 其可坐視沿海列邑之崩陷, 而不之救乎? 兵營近海, 意必有在, 恐不可輕易移改也。 且珍山一郡, 戶不過數十, 殘薄之狀, 不可形言。 若合幷錦山, 則似乎便當。 且觀察使李弘老, 文簿間判斷之才, 則最長, 而好勝有癖, 奴視將士, 統制使以下, 不能措手足, 麤厲武夫, 反目相待, 脫有邊警, 必不同心共濟, 此極可慮。 必須朝廷善處, 然後湖南可保無虞矣。 臣職忝近侍, 濫受繡衣之任, 所聞所見, 不敢不達, 竝爲書啓。 臣行到稷山
              所沙坪, 逢一守令, 輜重十餘駄, 直前馳來, 以扇遮面, 掠臣騎而相過, 臣使驛卒, 捉來其下人, 則成群亂打, 或以鐵錐剌之。 適一人落後究問, 則乃海州判官朴明槫, 棄官下歸云。 雖曰他道守令, 蔑視使命, 其驕妄悖慢之狀, 極爲警愕。 緣臣庸劣, 以致辱命, 無任惶恐隕越之至。"
地名: 興陽 (全羅道, 縣（監）)
年: 1602.0

○癸未/備邊司啓曰: "大臣受命專制, 擔當南事, 其於謀猷籌畫, 實非偶然。 凡所建白, 必許施行,乃可以展布四體, 而責望後效。 全羅道舟師所屬二十四官內, 拈出茂長、靈光、咸平、務安、靈岩、海南、珍島、康津、長興、興陽、寶城、樂安、順天等十三官, 除觀象監、軍器寺、司宰監、長興庫四司貢物, 專責海防事, 上年八月, 在南邊狀啓, 而未蒙准許, 今更陳箚, 至以爲此猶未減, 則更到邊上, 無地着手云。 其情可想。 特令依前狀啓, 蠲減施行宜當。 至於十三邑內奴, 許補缺伍, 特下哀痛惻怛之敎。 令各邑兩班, 各出其奴, 添補射格, 則亦出於虞危之至情。 使人心感動, 必有其機, 唯在自上裁處。 大槪此非永定軍伍之比, 姑待數年云, 則數年之內, 不得收貢, 其所損不甚大段, 而所益必不貲矣。 籍軍事所陳, 果協時宜。 (令)
                〔今〕
              與各道監司相議, 隨便善處, 期於成籍。 兩南海陣設科試取, 則前於再箚, 已爲蒙允, 惟在該曹稟定事目而已, 戰亡孤兒, 亦令各道, 小名成冊上送後, 隨材錄用, 不及仕路者, 亦許別樣處置, 以聳動觀感, 則他日責以大義, 不無所益。 前項各件, 竝令捧承傳施行爲當。 且於末端應時陳戒之辭, 益見忠款。 亦須自上, 另爲留念, 時賜省覽, 則必有補益之事。 惶恐敢啓。" 傳曰: "當爲留念。 十三邑內奴格軍事, 姑限今年爲之, 婢則出米助糧事。"
地名: 興陽 (全羅道, 縣（監）)
年: 1603.0

○慶尙道觀察使李時發馳啓曰: "水軍節度使李英馳報內, ‘本月初四日朝, 倭未辨船, 自南大洋出來, 領諸船下海, 則乃被擄走回男女幷十四名。 出來根因及賊情般問, 則泰仁居良人吳欽日、連山居良人崔山世、韓山居良人尹嚴介、興陽居私奴加叱同等, 則丁酉年, 蔚山居水軍郭彦祐、漆原居良人尹守乃等, 則壬辰年被擄, 日本地肥前、豐後、博多、唐津地方入歸, 各自偸生, 思戀故土, 本月初一日, 各率妻兒, 同船裝載, 或櫓或帆, 自唐津, 三晝夜出來, 任其所之, 幸全性命。 賊情則或說家康、秀賴, 分在兩地, 或說至今同處。 遠近諸將, 日漸相踈, 自憂相攻之患。 義弘則回自京城, 堅壁不出者久矣, 今與肥前之將龍造等, 交結深密, 正盛則鴆殺五島之子, 而爲其父所覺, 繫於京獄, 他餘將官, 則各歸本處, 纔免土木之役, 而對馬島, 渺在海隅, 不爲往來於肥前、豐後等地, 故一未見同島之人, 而只聽修好一事, 家康處往來頻數云云, 風聞而已。 此外賊情, 不得詳知’ 云。" 啓下備邊司。 司回啓: "走回人郭彦祐等, 令該曹, 依例免役復戶帖成給, 使之派送安住。 走回人中, 多有與賊親密者, 訪得賊情, 善爲處置, 隨事飭勵, 毋貽後悔事, 水使處竝爲行移。 何如?" 啓依允。
地名: 興陽 (全羅道, 縣（監）)
年: 1606.0

○左副承旨朴震元以兵曹言啓曰: "經亂之後, 人心不淑; 紀律不嚴, 各道邊將、邊守之輩, 或以爭訟財貨, 或以宿嫌舊怨, 望定軍官, 到防之後, 百端困辱, 必得甘心而後已。 甚者報于監、兵使, 轉啓朝廷, 斷以厭避之律, 充軍本鎭者, 比比有之。 故, 其眞無此等事者, 亦得以藉口圖免, 其眞假、曲直, 本曹亦無憑可知。 軍令之不嚴, 職由於此, 極爲寒心。 今者豐德居出身李文豹, 呈狀于本曹曰: ‘惠山僉使金彦恭, 容隱俺奴于其家, 今春間相訟于興陽官得決。 故因嫌自望, 欲圖奪奴婢。’ 云。 本曹取納其所持文券而相考, 則果於正月間, 與彦恭之子英達相訟, 得決作文俱在。 彦恭以秩高武弁, 敢行如此無狀之事, 其他可知, 極爲駭愕。 不可不隨現重治, 以懲他人。 請金彦恭推考, 重治。 今後有如此之人, 繩以重罪, 且將此意, 知會于京外各處, 另加禁斷何如?" 傳曰: "允。"
地名: 興陽 (全羅道, 縣（監）)
年: 1655.0

○兵曹啓曰: "白弘性犒饋軍兵於國忌之日, 雖甚駭異, 而校生騎馬穾入陣中, 則營將之棍打禮吏及校奴, 別無所失, 而至於通文列邑。 興陽縣監許恪身爲主倅, 不能方便處置, 坐視土民之侮辱王人, 而不敢誰何於其間, 常時居官之無狀, 推此可知。 請白弘性杖八十, 論以公罪, 許恪杖一百奪告身。 興陽儒生丁晳、金起秋施之以侮辱王人之律。 而竝論以私罪。" 上從之。 又命本道監司, 拿致丁晳等, 嚴刑啓聞。 判書元斗杓, 迎順上旨, 只擧弘性自明之辭, 全沒其汚辱祭物之罪, 擬以輕律, 反以儒生之通文聲罪, 爲驅逐王人, 且上曾欲竝治許恪, 故知其無罪, 而竝請論罪, 人皆憤罵。